|  |  |
| --- | --- |
|  | **BUDAPESTI MŰSZAKI ÉS GAZDASÁGTUDOMÁNYI EGYETEM****ÉPÍTÉSZMÉRNÖKI KAR** |

TANTÁRGYI ADATLAP

1. Tantárgyleírás

# Alapadatok

## Tantárgy neve (magyarul, angolul)

Építészettörténet 4. – Újkori építészettörténet ● History of architecture 4. – Renaissance and Baroque

## Azonosító (tantárgykód)

BMEEPETA401

## A tantárgy jellege

kontaktórával rendelkező tanegység

## Kurzustípusok és óraszámok

|  |  |  |
| --- | --- | --- |
| kurzustípus | heti óraszám | jelleg |
| előadás (elmélet) | 2 |  |
| gyakorlat | 1 | kapcsolt |
| laboratóriumi gyakorlat | 0 |  |

## Tanulmányi teljesítményértékelés (minőségi értékelés) típusa

vizsga érdemjegy (v)

## Kreditszám

3

## Tantárgyfelelős

|  |  |
| --- | --- |
| neve: | Dr. Krähling János – Dr. Halmos Balázsegyetemi docens – egyetemi adjunktuskrahling@eptort.bme.hu – halmos@eptort.bme.hu |
| beosztása: |
| elérhetősége: |

## Tantárgyat gondozó oktatási szervezeti egység

Építészettörténeti és Műemléki Tanszék

## A tantárgy weblapja

http://www.eptort.bme.hu/index.php?option=com\_content&view=article&id=224%3Aepiteszettoertenet-4-ujkori-epiteszettoertenet&catid=43%3Atargyakhu&Itemid=27&lang=hu

## A tantárgy oktatásának nyelve

magyar és angol

## A tantárgy tantervi szerepe, ajánlott féléve

Kötelező az alábbi képzéseken:

#### 3N-M0 ● Építészmérnöki nappali osztatlan mesterképzés magyar nyelven ● 4. félév

#### 3NAM0 ● Építészmérnöki nappali osztatlan mesterképzés angol nyelven ● 4 félév

#### 3N-A0 ● Építészmérnöki nappali alapképzés magyar nyelven ● 4. félév

#### 3N-A1 ● Építészmérnöki nappali alapképzés magyar nyelven ● 4. félév

#### 3NAA0 ● Építészmérnöki nappali alapképzés angol nyelven ● 4. félév

## Közvetlen előkövetelmények

### Erős előkövetelmény:

#### BMEEPETA301 ● Építészettörténet 3. – Középkori építészettörténet

### Gyenge előkövetelmény:

#### —

### Párhuzamos előkövetelmény:

#### —

### Kizáró feltétel (nem vehető fel a tantárgy, ha korábban teljesítette az alábbi tantárgyak vagy tantárgycsoportok bármelyikét):

#### —

## A tantárgyleírás érvényessége

Jóváhagyta az Építészmérnöki Kar Tanácsa, érvényesség kezdete 2017. szeptember 7.

# Célkitűzések és tanulási eredmények

## Célkitűzések

Az újkori építészettörténet a tanszék kronologikusan egymásra épülő építészettörténet kurzusainak sorában az egyetemes reneszánsz és barokk építészettörténet megismertetését tűzi ki célul. A tárgy a korábbi ókori és középkori építészettörténeti tanulmányokra építve tárgyalja a reneszánsz és barokk építészet Itáliából kiinduló, majd Európában kibontakozó építészeti elvei, térszervezési tendenciáit, legfontosabb épülettípusait és legjelentősebb alkotóit. Tárgyalásmódja – az építészettörténeti kutatások eredményeire alapozva - az építészoktatás speciális igényeinek megfelelően nagy hangsúlyt fektet a téralakítás, térszervezés és térhasználat kérdéseire is. A tárgy szerves részét alkotó gyakorlatokon a problémakör egy speciális részterülete, az épülethomlokzat alakításának kérdése kerül előtérbe. A tantárgy előadásai és gyakorlatai elvi és gyakorlati szinten alapvető ismereteket adnak át a történeti építészet kontextusában tervező építész számára.

## Tanulási eredmények

A tantárgy sikeres teljesítésével elsajátítható kompetenciák

### Tudás

#### Ismeri az újkor építészettörténetének főbb korszakait és építészeti tendenciáit, azok jellemzőit;

#### *(7.7.1.c.: „Ismeri az építészettörténet korszakait, stílusait, fontosabb alkotásait és elméleteit, rálátása van az építészettörténeti korszakok kialakulására és azok összefüggéseire.”)*

#### Átfogó ismeretei vannak a reneszánsz és barokk építészeti emlékanyagról, annak főbb épülettípusairól, legfontosabb emlékeiről;

#### Ismeri a reneszánsz és barokk építészet legfontosabb alkotóit, azok meghatározó műveit, szerepüket a stílus alakulásában;

#### Tisztában van az reneszánsz és barokk építészeti téralakítás, tömegalakítás és homlokzat-képzés összefüggéseivel, sajátosságaival;

#### *(7.7.1.e.: „… Érti az emberek, az épített és a természeti környezet közötti kapcsolatokat, kölcsönhatásokat, ismeri az épületek tervezésének elveit, lépéseit.)*

#### Tisztában van az újkor építészetének alaktanával és legfontosabb történeti szerkezeteivel, ismeri a formák eredetét, változásának meghatározó okait

#### *(7.7.1.h.: „… Ismeri a jellemző épületszerkezeti megoldásokat, azok működését, alkalmazási lehetőségeit. Érti a szerkezetek kiválasztási és tervezési módszereit, követelményeit.”)*

### Képesség – a KKK 6.1.2. pontja szerint:

#### Képes felismerni az újkor építészetének stílusperiódusait és azok meghatározó stílusjegyeit;

#### képes megérteni a kapcsolódási pontokat az újkor építészetét meghatározó társadalmi-kulturális kontextus valamint az építészeti megoldások között;

#### Képes a megszerzett építészettörténeti ismereteket az építész komplex feladatrendszerében alkalmazni, különös hangsúllyal a műemléki vonatkozású feladatok megoldásában;

#### *(7.1.2.n.: „…Képes az építészeti tervezés és az építési folyamatok során keletkező problémák felismerésére, a komplex gondolkodásmódra, a különböző szempontok közti összefüggések, kölcsönhatások átlátására…)*

#### Képes a gyakorlatok során megismert homlokzati struktúrák és alaprajzi összefüggéseik megértésére, síkbeli viszonyainak és részleteinek értelmezésére, ezen ismeretek konkrét építészeti feladatokban való felhasználására

### Attitűd – a KKK 6.1.3. pontja szerint:

#### Együttműködik az ismeretek bővítése során az oktatóval és hallgatótársaival,

#### folyamatos ismeretszerzéssel bővíti és szintetizálja tudását;

#### *(7.1.3.f.: „...Nyitott az új információk befogadására, törekszik esztétikai, humán és természettudományos műveltségének folyamatos fejlesztésére, szakmai ismereteinek bővítésére…)*

#### nyitott a szükséges lexikális ismeretek befogadására;

#### törekszik az építészetben előforduló problémák megoldásához szükséges építészettörténeti ismeretek elsajátítására és alkalmazására;

#### törekszik a pontos és hibamentes feladatmegoldásra;

#### törekszik az esztétikailag igényes, magas minőségű feladatok készítésére;

#### a munkája során előforduló minden helyzetben törekszik a jogszabályok és etikai normák betartására.

### Önállóság és felelősség – a KKK 6.1.4. pontja szerint:

#### Önállóan végzi az alapvető táblai gyakorlatok és féléves feladatok problémáinak végiggondolását és azok megoldását;

#### nyitottan fogadja a megalapozott kritikai észrevételeket;

#### a fellépő problémákhoz való hozzáállását az együttműködés és az önálló munka helyes egyensúlya jellemzi;

#### az elkészített munkájáért (zárthelyi, beadandó feladat), valamint az esetleges csoportmunka során létrehozott alkotásokért felelősséget vállal.

## Oktatási módszertan

Előadások, gyakorlatok, kommunikáció írásban és szóban, IT eszközök és technikák használata, önállóan készített feladatok, munkaszervezési technikák.

## Tanulástámogató anyagok

### Szakirodalom

B. Szücs Margit: Reneszánsz (Az építészet története sorozat). Terc, Bp., 2012.

Szentkirályi Zoltán: Barokk (Az építészet története sorozat). Terc, Bp., 2012.

### Jegyzetek (óravázlatok):

https://www.epitesz.bme.hu/hefop/documents/18/Epiteszettortenet\_4\_Ujkor\_HEFOP.pdf

### Letölthető anyagok

további elektronikus segédanyagok a tárgy honlapján

# Tantárgy tematikája

## Előadások tematikája

* *1. Bevezetés. A reneszánsz kibontakozása Toszkánában. Brunelleschi munkássága.*
* *2. Kora-reneszánsz palotaépítészet. Alberti és Giuliano da Sangallo munkássága.*
* *3. A reneszánsz elterjedése Itáliában: Pienza, Urbino, Milánó, Velence és Róma építészete a XV. században. Bramante munkássága.*
* *4. Az érett reneszánsz és manierizmus Itáliában. Bramante követőinek munkássága. Michlangelo építészeti munkássága.*
* *5. Késő-reneszánsz Itáliában. Palladio és Vignola építészete.*
* *6. A francia reneszánsz építészet.*
* *7. A barokk kialakulása, a barokk építészet korai szakasza Rómában.*
* *8. A római barokk klasszikus irányzata – Bernini munkássága.*
* *9. Római barokk mesterek a XVII. században.*
* *10. Barokk Észak-Itáliában, Guarini munkássága.*
* *11. Francia barokk építészet.*
* *12. Osztrák és cseh barokk építészet*
* *13. Német barokk és rokokó építészet. Összefoglalás*

## Gyakorlati órák tematikája

* *- homlokzatrendszerek: palotahomlokzatok. (fogalmak, homlokzattípusok. Horizontális, hálós és nagyoszloprendes homlokzat);*
* *- féléves feladat kiadása, a homlokzatelemzés módszerének ismertetése*
* *- újkori alaktan I.: homlokzattagoló formák: oszlop/pillér-gerendázat; oszlop/pillér-ívezet; Colosseum-motívum, Palladio-motívum, diadalív-motívum (ritmikus travé)*
* *- újkori alaktan II.: reneszánsz és barokk nyílásformák és keretelések*
* *- újkori alaktan III.: újkori térlefedő szerkezetek*
* *- a féléves feladat konzultációja (ütemezve)*
1. TantárgyKövetelmények

# A Tanulmányi teljesítmény ellenőrzése ÉS értékelése

## Általános szabályok

### Az előadás látogatása ajánlott, a gyakorlaton való részvétel kötelező. A megengedett hiányzások számát a hatályos Tanulmányi- és Vizsgaszabályzat írja elő. A teljesítményértékelések alapját az előadásokon és a gyakorlatokon elhangzott ismeretek összessége képezi.

### Vitás esetekben a hatályos Tanulmányi- és Vizsgaszabályzat, továbbá a hatályos Etikai Kódex szabályrendszere az irányadó.

## Teljesítményértékelési módszerek

### *Szorgalmi időszakban végzett teljesítményértékelések:*

#### *Összegző tanulmányi teljesítményértékelés* (a továbbiakban zárthelyi dolgozat): a tantárgy és tudás, képesség típusú kompetenciaelemeinek komplex, írásos értékelési módja zárthelyi dolgozat formájában, a dolgozat alapvetően a megszerzett ismeretek felidézésére fókuszál, azaz táblai gyakorlatok során megismert alaktani anyagot kell rajzban visszaadnia a teljesítményértékelés során (segédanyagok felhasználása nélkül); az értékelés alapjául szolgáló tananyagrészt a gyakorlat vezetője határozza meg az évfolyamfelelőssel egyetértésben, a rendelkezésre álló munkaidő 30 perc

#### *Részteljesítmény-értékelés* (a továbbiakban gyakorlati feladat): a tantárgy tudás, képesség, attitűd, valamint önállóság és felelősség típusú kompetenciaelemeinek komplex értékelési módja, melynek megjelenési formája az egyénileg készített rajzfeladat; annak tartalmát, követelményeit, beadási határidejét, értékelési módját az előadó és az évfolyamfelelős együttesen határozzák meg.

### *Vizsgaidőszakban végzett teljesítményértékelések:*

#### *Összegző tanulmányi teljesítményértékelés első része* (a továbbiakban írásbeli vizsga): a tantárgy és tudás, képesség típusú kompetenciaelemeinek komplex értékelési módja írásbeli vizsga formájában, amely a megszerzett ismeretek felidézésére fókuszál, azaz számot ad lexikális tudásáról és azok elemeinek összefüggéséről, a rendelkezésre álló munkaidő 30 perc;

#### *Összegző tanulmányi teljesítményértékelés második része* (a továbbiakban szóbeli vizsga): a tantárgy és tudás, képesség típusú kompetenciaelemeinek komplex értékelési módja szóbeli vizsga formájában, amely az elméleti ismereteket kéri számon, valamint az összefüggések meglátásának és felismerésének képességét a vizsgáztatóval történő párbeszéd (felelet) alapján, a felkészülési idő 5 perc, a felelet időtartama 20 perc

## Teljesítményértékelések részaránya a minősítésben

### Az aláírás megszerzésének és a vizsgára bocsátásnak feltétele a szorgalmi időszakban végzett teljesítményértékelések mindegyikének legalább 50%-os teljesítése.

### A szorgalmi időszakban végzett teljesítményértékelések részaránya a minősítésben:

| szorgalmi időszakban végzett teljesítményértékelések | részarány |
| --- | --- |
| zárthelyi dolgozat | 20% |
| féléves feladat | 20% |
| összesen: | ∑ 40% |

### A vizsga mint összegző tanulmányi teljesítményértékelés mindkét része ötfokozatú skálán kerül értékelésre.

|  |  |
| --- | --- |
| írásbeli vizsgarész | 20% |
| szóbeli vizsgarész | 40% |
| **összesen:** | **∑ 60%** |

### A féléves érdemjegyet a félévközi részérdemjegyek (zárthelyi és féléves feladat) valamint a vizsgán megszerzett két további érdemjegy súlyozott átlaga adja. Kétséges esetben a szóbeli felelet képezi a féléves érdemjegyről való döntés alapját.

## Érdemjegy megállapítás

| félévközirészérdemjegy | ECTS minősítés | Pontszám\* |
| --- | --- | --- |
| jeles (5) | Excellent [A] | ≥ 90% |
| jeles (5) | Very Good [B] | 85 – 90% |
| jó (4) | Good [C] | 72,5 – 85% |
| közepes (3) | Satisfactory [D] | 65 – 72,5% |
| elégséges (2) | Pass [E] | 50 – 65% |
| elégtelen (1) | Fail [F] | < 50% |
| *\* Az érdemjegyeknél megadott alsó határérték már az adott érdemjegyhez tartozik.* |

## Javítás és pótlás

### A félévközi zárthelyi dolgozat pótlása az aktuális félév időbeosztásához és zárthelyi ütemtervéhez, illetve a pótlási hét beosztásához igazodik. A pótzárthelyi dolgozat eredménye – a hatályos Tanulmányi- és Vizsgaszabályzatban meghatározott díj megfizetése mellett – javítható.

### A féléves feladatot a pótlási héten péntek 12:00-ig lehet pótolni, a hatályos Tanulmányi- és Vizsgaszabályzatban meghatározott díj megfizetése mellett. A sikertelen vizsgák pótlása a vizsgaidőszak beosztásának függvényében, a hatályos TVSz iránymutatása szerint lehetséges.

## A tantárgy elvégzéséhez szükséges tanulmányi munka

| tevékenység | óra / félév |
| --- | --- |
| részvétel a kontakt tanórákon | 12×3=36 |
| felkészülés a teljesítményértékelésekre | 1x9=9 |
| féléves feladat elkészítése | 1x20=20 |
| vizsgafelkészülés | 1x25=25 |
| összesen: | ∑ 90 |

## Jóváhagyás és érvényesség

Jóváhagyta az Építészmérnöki Kar Tanácsa, érvényesség kezdete 2017. szeptember 7.